|  |  |  |
| --- | --- | --- |
| Kommunikasjon, språk og tekst.  | Kropp, bevegelse, mat og helse. | Kunst, kultur og kreativitet. |
| Lese bøker.Lære noen nye telleregler.Ser på første bokstaven til navnet vårt.  | Hinderløype.Sanger med mange bevegelser.Være ved lavvoen å balansere, klatre, krype under og over. | Male vinterbilde.Bygge tårn med ulike materialer. |
| Natur, miljø og teknikk. | Etikk, religion og filosofi. | Antall, rom og form. |
| Være mye ute.Fortsette å utforske naturen utenfor barnehagens område.Forske på vann og is. | Være gode venner.Lære oss å spørre om noen vil være med å leke. | Telle til ti.Se på ulike former.Sirkel, trekant og firkant. |
| Nærmiljø og samfunn. |  |  |
| Gå turer i nærmiljøet.Snakke om samene. |  |  |

Godt nyttår alle sammen.

Desember var en måned hvor vi fikk laget oss en del ting til jul. Barna er blitt veldig glad i å sitte med bordet å gjøre ulike formingsaktiviteter. Vi hadde et koselig julebord. Vi hadde fire fine adventsamlinger sammen med de andre avdelingene. Artig å møtes fordi om vi ikke kan være helt nært. Vi fikk sunget mange julesanger og fikk lært at Jesus ble født på julaften, mamma het Maria, pappa het Josef og at engelen het Gabriel.

Nå har vi startet et nytt år og da er det mange nye muligheter som står foran oss.

I januar og februar skal vi ha matematikk som hovedtema. Språket som tema har vi med oss i alle månedene.

Vi skal ha fokus på tall, telling, farger, ulike former og bygging. Noen sanger og rim vi skal jobbe med: Reven er en hønsetyv, tellevers, Biens kube, 1 og 2 og 3 indianere, fem små apekatter.

Vi fortsetter med å dele avdelingen på tirsdag, onsdag og torsdag. De største har tilhold i lavvoen. Vi ser at de yngste barna også er glade å være på dette uteområdet. Så vi satser på at de kommer en del på besøk i utetiden.

Barna vokser, og vi ser at vi har mange som nærmer seg tre år. Så dette med å være sammen når de skal leke blir viktig fremover. «Barnehagen skal inspirere til og gi rom for ulike typer lek både ute og inne» (rammeplan). De yngste øver en del på å dele på ulike leker.

Det er viktig at dere ser over klærne til barna.

Vi er fortsatt på gult nivå i barnehagen. Det vil si at dere foreldre må holde avstand når dere leverer og henter. Viktig at barna vasker fingrene når dere kommer og at dere ikke kommer over den røde streken.